ตลาดหุ้นเอเชียลดลงเช้านี้ หลังราคาน้ำมันร่วง-เยนแข็งฉุดหุ้นญี่ปุ่น
ตลาดหุ้นเอเชียลดลงเช้านี้ หลังราคาน้ำมันร่วง-เยนแข็งฉุดหุ้นญี่ปุ่น
26 ก.ย. 2559

ผู้สื่อข่าวรายงานว่า ตลาดหุ้นเอเชียปรับตัวลงในเช้าวันนี้ โดยได้รับอิทธิพลจากตลาดหุ้นญี่ปุ่นที่อ่อนตัวลงหลังเงินเยนแข็งค่า นอกจากนั้นยังได้รับแรงกดดันจากราคาน้ำมัน WTI และเบรนท์ ที่ดิ่งลงกว่า 3% เมื่อวันศุกร์
โดยดัชนี MSCI Asia Pacific ลดลง 0.1% สู่ระดับ 141.83 จุด เมื่อเวลาประมาณ 9.00 น.ตามเวลาโตเกียว
ขณะที่ดัชนี NIKKEI 225 ตลาดหุ้นญี่ปุ่นเปิดวันนี้ที่ 16,707.45 จุด ลดลง 46.57 จุด, ดัชนี SSE Composite ตลาดหุ้นจีนเปิดวันนี้ที่ 3,028.24 จุด ลดลง 5.66 จุด, ดัชนี HSI ตลาดหุ้นฮ่องกงเปิดวันนี้ที่ 23,554.83 จุด ลดลง 131.65 จุด, ดัชนี TAIEX ตลาดหุ้นไต้หวันเปิดวันนี้ที่ 9,229.34 จุด ลดลง 55.28 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,052.76 จุด ลดลง 1.31 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,851.74 จุด ลดลง 5.21 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,669.52 จุด ลดลง 1.47 จุด
โดยราคาน้ำมันร่วงลงอย่างหนักหลังจากที่เจ้าหน้าที่รายหนึ่งของซาอุดิอาระเบียกล่าวเมื่อวันศุกร์ว่า เขาไม่คาดว่าการประชุมของกลุ่มประเทศผู้ผลิตน้ำมันจะบรรลุข้อตกลงใดๆ
ทั้งนี้ กลุ่มประเทศผู้ส่งออกน้ำมัน (โอเปก) และรัสเซีย จะประชุมกันในวันที่ 26-28 ก.ย.นี้ นอกรอบการประชุมพลังงานระหว่างประเทศ (IEF) ที่แอลจีเรีย โดยที่ประชุมจะหารือการรักษาเสถียรภาพของราคาน้ำมัน